‘দ্য মায়ান কনস্পিরেসি’ একাধারে একটি ফ্যান্টাসি- অ্যাডভেঞ্চার-থ্রিলার-ফিকশন বই বলা যায় । বইটির লেখক গ্রাহাম ব্রাউন । তার মুল বাড়ি লন্ডনে হলেও তিনি যুক্তরাষ্ট্রে বেড়ে উঠেছেন । তার শিক্ষাজীবন কেটেছে পশ্চিম আমেরিকার অ্যারিজোনা তে ।সেখান থেকে তিনি ছোট বিমান চালানো শিখেন । এরপর তিনি আইন কলেজে ভর্তি হন । এরপর তিনি কয়েক বছর পরে লেখালেখিতে মনোনিবেশ করেন । দ্য মায়ান কনস্পিরেসি তার লেখা প্রথম উপন্যাস । তিনি রোমাঞ্চপন্যাস পড়তে পছন্দ করতেন পরে নিজে লেখালেখি শুরু করেছেন । দ্য মায়ান কনস্পিরেসি বইটি বাংলাতে অনুবাদ করে প্রকাশ করা হয় ২০১৬ সালের একুশে বইমেলাতে । বইটি অনুবাদ করেছেন অসীম পিয়াল । বইটি প্রকাশিত হয় রোদেলা প্রকাশনী থেকে এবং বইটির প্রচ্ছদ করেছেন রাকিবুল হাসান যা মুল বই এর অবলম্বনে । হকারের প্রাক্তন সি আই এ সহকর্মীরা চায় ওকে খুন করতে, ইন্টারপোল চায় তাকে জীবিত গ্রেফতার করতে। কিন্তু তার লক্ষ্য আপাতত কোনটাই না হতে দেয়া। এই উপন্যাসের প্রধান নারী চরিত্র ডেনিয়েলিই হতে পারে তার মুক্তির একমাত্র পথ। তাই সে সিদ্ধান্ত নিল পৃথিবী থেকে হারিয়ে যাওয়া মায়ান শহর তুলান জুযুয়া খোঁজার গোপন অভিযানে ডেনিয়েলিকে সাহায্য করবে, বিনিময়ে ডেনিয়েলি তার দেশে ফেরার ব্যবস্থা করে দেবে। কিন্তু আমাজনের গহীন জঙ্গলে অভিযাত্রীরা মুখোমুখি হল এক অচেনা শত্রুর। বন্ধুদের লাশের পাশে বসে ওরা আবিষ্কার করল তুলান জুযুয়ার খোঁজে ওরা একা আসেনি। হঠাৎ আগ্রাসী হয়ে ফিরে এল পৌরাণিক দানব। এদিকে যুদ্ধ করতে করতে বারুদও প্রায় শেষ। কি হবে এরপরে ? কাহিনী কোনদিকে যাবে ? টান টান উত্তেজনাকর কাহিনী জানতে পারবেন বইটি পড়লে । থ্রিলারপ্রেমী পাঠকদের কাছে অসাধারন লাগবে এবং তারা বইটি পড়লে রোমাঞ্চিত হবেন এইটা আশা করা যায় ।
Sentiment: positive